9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1156 της 16/22 Οκτ. 1951 Περί αναθέσεως κατασκευής επίπλων κλπ. εις Σιβιτανίδειον Σχολήν. Εισηγουμένου του επί της Βιομηχανίας Υπουργού περί του οικονομικού αδιεξόδου εις ο περιήλθεν η Σιβιτανίδειος Δημοσία Σχολή Τεχνών και Επαγγελμάτων και περί των ληπτέων μέτρων αντιμετώπισεώς του δια την εξασφάλισιν της συνεχίσεως της λειτουργίας της παρά τω Ιδρύματι τεχνικής Σχολής αποσκοπούσης εις την εκτροπήν της σπουδαζούσης νεότητος εκ του χειμάρρου των μη παραγωγικών κλασικών σπουδών και της δημιουργίας υγιούς και ευκταίας κοινωνικής τάξεως εξ εργαζομένων χρησίμων και προς εαυτούς και προς το σύνολον και προς το Κράτος λαβόν υπ’ όψιν ότι τα εργοστάσια και εργαστήρια των διαφόρων γενικών και ειδικών εκπαιδευτικών τεχνικών τμημάτων της Σχολής δύνανται να εκτελέσωσι δια του διδακτικού προσωπικού και των μαθητών πλείστα εκ των έργων των αναγομένων εις την εξυπηρέτησιν των αναγκών των δημοσίων υπηρεσιών επιτυγχανομένου ούτω πεδίου εφαρμογών δια τους μαθητάς της Σχολής και πόρων υπέρ του Ιδρύματος δι’ αντιμετώπισιν λογικού μέρους των εξόδων συντηρήσεως αυτής και ιδόν τας διατάξεις του άρθρ. 7 του υπ’ αριθ. 761/1937 Α.Ν. «περί συμπληρώσεως της νομοθεσίας της Δημοσίας και Ιδιοσυντηρήτου Σιβιτανιδείου Σχολής Τεχνών και Επαγγελμάτων» καθ’ ας επιτρέπεται όπως προς αύξησιν του πεδίου των πρακτικών εφαρμογών των μαθητών και προς πληρεστέραν τεχνικήν και επαγγελματικήν κατάρτισιν και απόδοσιν αυτών αναλαμβάνωνται αι ανωτέρω εκτελέσεις εργασιών, αποφασίζει: 1.Αναθέτει την αποκλειστικήν κατασκευήν  των δια τας δημοσίας υπηρεσίας τέως Διοικήσεως   Πρωτευούσης   αναγκαιούντων   επίπλων Σελ. 509 Σιβιτανίδειος Σχολή 32.Ε.ε.8-9 εις την Σιβιτανίδειον Σχολήν Τεχνών και Επαγγελμάτων. 2.Επεκτείνει την υπ’ αριθ. 1109/50 πράξιν αυτού περί υποχρεωτικής επισκευής των Κρατικών επιβατικών αυτοκινήτων παρά της Υ.Ε.Κ.Α. και δια την Σιβιτανίδειον Σχολήν της προτιμήσεως μεταξύ των ανωτέρω συνεργείων επισκευής αυτοκινήτων αφιεμένης εις την διακρατικήν εξουσίαν των αρμοδίων Κρατικών υπηρεσιών. 3.Αναθέτει μετά προηγουμένην συνεννόησιν των αρμοδίων υπηρεσιών τέως Διοικήσεως Πρωτευούσης μεταξύ της Σιβιτανιδείου Σχολής και υπευθύνου δηλώσεως ταύτης περί της ικανότητος και εμπροθέσμου κατασκευής των κάτωθι εργασιών: α)Ξυλουργικής Οικοδομών (ικριώματα, θύραι, παράθυρα, πατώματα, ξύλιναι επενδύσεις τοίχων κ.π.). β)Σιδηρουργικής πάσης φύσεως (απλαί σιδηροκατασκευαί και εργασίαι σφυρηλατήσεως σιδήρου). γ)Κατασκευής μικρών εργαλείων και μηχανών πάσης φύσεως. δ)Ηλεκτρικών κατασκευών και εγκαταστάσεων. ε)Γαλβανοστεγίας (επαργυρώσεις, επιχρυσώσεις, επιχρωμιώσεις, επινικελώσεις, επικαδμιώσεις κλπ.). ς)Οικοδομικής (λιθοδομαί, οπτοπλινθοδομαί, σιμεντοκατασκευαί, επιχρίσματα, μωσαϊκά κλπ.). ζ)Διακοσμητικής εσωτερικού οικιών, εκκλησιών και δαπεδοστρώσεις (πλακοστρώσεις, ορθοπλακώσεις, ψηφιδωτά, υελογραφίαι (βιτρώ κλπ.) η)Επισκευής μηχανημάτων πάσης φύσεως. 4.Τα Νομικά πρόσωπα Δημοσίου Δικαίου δύνανται μετ’ απόφασιν των Συμβουλίων των ν’ αναθέτωσι εις την Σιβιτανίδειον Σχολήν τεχνών και επαγγελμάτων τας ως άνω εργασίας και εκτελέσεις έργων ή εργασιών υπό τους όρους και προϋποθέσεις των προηγουμένων 1-3 παραγράφων. 5.Εξουσιοδοτεί τους Υπουργούς Οικονομικών και Βιομηχανίας όπως δια κοινών αυτών αποφάσεων καθορίσωσι α)ενιαίους τύπους επιπλώσεως γραφείων δημοσίων υπηρεσιών τέως Διοικήσεως Πρωτευούσης κατά βαθμούς της υπαλληλικής ιεραρχίας, β)τον τρόπον του απολογιστικού ελέγχου της κοστολογήσεως των κατά τας διατάξεις της παρούσης, εκτελουμένων προμηθειών και εργασιών. 6.Η ισχύς της παρούσης άρχεται από 1ης Νοεμ. 1951. Εκδόσαν προς τούτο την υπ’ αριθ. 1156 παρούσαν πράξιν του. 